ΚΑΝΟΝΙΣΜΟΣ ( ΕΟΚ ) αριθ . 2038/91 ΤΗΣ ΕΠΙΤΡΟΠΗΣ της 11ης Ιουλίου 1991 που καθορίζει, για την περίοδο εμπορίας 1991/92, την ελάχιστη τιμή που καταβάλλεται στους παραγωγούς για τα αποξηραμένα δαμάσκηνα καθώς και το ποσό της ενίσχυσης στην παραγωγή για τα δαμάσκηνα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1943/91 ( 2 ), και ιδίως το άρθρο 4 παράγραφος 4 και το άρθρο 5 παράγραφος 5,

Εκτιμώντας :

ότι ο κανονισμός ( ΕΟΚ ) αριθ . 1206/90 του Συμβουλίου ( 3 ), όπως τροποποιήθηκε από τον κανονισμό ( ΕΟΚ ) αριθ . 2202/90 ( 4 ), καθορίζει τους γενικούς κανόνες του καθεστώτος ενισχύσεως στην παραγωγή στον τομέα των μεταποιημένων οπωροκηπευτικών -

ότι, σύμφωνα με το άρθρο 4 παράγραφος 1 του κανονισμού ( ΕΟΚ ) αριθ . 426/86, η ελάχιστη τιμή που καταβάλλεται στους παραγωγούς καθορίζεται με βάση την ελάχιστη τιμή που ίσχυε κατά την προηγούμενη περίοδο εμπορίας, την εξέλιξη των τιμών βάσης στον τομέα των οπωροκηπευτικών και την ανάγκη να εξασφαλιστεί η ομαλή διάθεση των νωπών προϊόντων στους διάφορους προορισμούς, συμπεριλαμβανομένου του εφοδιασμού της βιομηχανίας μεταποίησης -

ότι το άρθρο 5 του κανονισμού ( ΕΟΚ ) αριθ . 426/86 ορίζει τα κριτήρια για τον καθορισμό του ποσού της ενίσχυσης στην παραγωγή - ότι πρέπει να λαμβάνεται ιδίως υπόψη η ενίσχυση που καθορίστηκε για την προηγούμενη περίοδο εμπορίας, προσαρμοσμένη έτσι ώστε να λαμβάνονται υπόψη η εξέλιξη της ελάχιστης τιμής που καταβάλλεται στους παραγωγούς και η διαφορά μεταξύ του κόστους της πρώτης ύλης στην Κοινότητα και του κόστους της πρώτης ύλης στις κύριες ανταγωνιστικές τρίτες χώρες -

ότι η ελάχιστη τιμή που καταβάλλεται στους παραγωγούς στην Ισπανία και η ενίσχυση στην παραγωγή για τα προϊόντα που λαμβάνονται καθορίζονται σύμφωνα με τη διαδικασία που προβλέπεται στο άρθρο 118 της πράξης προσχώρησης - ότι η αντιπροσωπευτική περίοδος για τον καθορισμό της ελάχιστης τιμής ορίζεται στον κανονισμό ( ΕΟΚ ) αριθ . 461/86 του Συμβουλίου της 25ης Φεβρουαρίου 1986 για τη θέσπιση, λόγω της προσχώρησης της Ισπανίας και της Πορτογαλίας, των κανόνων του καθεστώτος ενίσχυσης στην παραγωγή που εφαρμόζεται στα μεταποιημένα οπωροκηπευτικά ( 5 )- ότι το άρθρο 1 παράγραφος 2 του εν λόγω κανονισμού έχει σαν αποτέλεσμα να μην καταβάλλεται ενίσχυση στην παραγωγή, κατά τη μεταβατική περίοδο, για τα δαμάσκηνα που λαμβάνονται από αποξηραμένα δαμάσκηνα Πορτογαλίας -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Για την περίοδο εμπορίας 1991/92 :

α ) η ελάχιστη τιμή που αναφέρεται στο άρθρο 4 του κανονισμού ( ΕΟΚ ) αριθ . 426/86, που καταβάλλεται στους παραγωγούς για τα αποξηραμένα δαμάσκηνα που λαμβάνονται από δαμάσκηνα d'Ente και

β ) η ενίσχυση στην παραγωγή που αναφέρεται στο άρθρο 5 του εν λόγω κανονισμού, για τα δαμάσκηνα που μπορούν να διατεθούν για ανθρώπινη κατανάλωση,

καθορίζονται στο παράρτημα .

Άρθρο 2

Όταν η μεταποίηση πραγματοποιείται εκτός του κράτους μέλους στο οποίο έχει καλλιεργηθεί το προϊόν, το εν λόγω κράτος μέλος παρέχει στο κράτος μέλος που καταβάλλει την ενίσχυση στην παραγωγή την απόδειξη ότι έχει πληρωθεί η ελάχιστη τιμή που καταβάλλεται στον παραγωγό .

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 11 Ιουλίου 1991 . Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 49 της 27 . 2 . 1986, σ . 1 . ( 2 ) ΕΕ αριθ . L 175 της 4 . 7 . 1991, σ . 1 . ( 3 ) ΕΕ αριθ . L 119 της 11 . 5 . 1990, σ . 74 . ( 4 ) ΕΕ αριθ . L 201 της 31 . 7 . 1990, σ . 4 . ( 5 ) ΕΕ αριθ . L 53 της 1 . 3. 1986, σ . 15 .

ΠΑΡΑΡΤΗΜΑ

Ελάχιστη τιμή που καταβάλλεται στους παραγωγούς

Προϊόν Ecu/100 kg καθαρού βάρους στον παραγωγό,

για προϊόντα που καλλιεργούνται στην Ισπανία στην Πορτογαλία στα άλλα

κράτη μέλη Δαμάσκηνα d'Ente της κατηγορίας μεγέθους που αντιστοιχεί σε 66 φρούτα ανά 500 g 153,122 - 158,403

Ενίσχυση στην παραγωγή

Προϊόν Ecu/100 kg καθαρού βάρους για τα προϊόντα που

λαμβάνονται από πρώτες ύλες που έχουν καλλιεργηθεί στην Ισπανία στην Πορτογαλία στα άλλα

κράτη μέλη Δαμάσκηνα που προέρχονται από δαμάσκηνα d'Ente της κατηγορίας μεγέθους που αντιστοιχεί σε 66 φρούτα ανά 500 g 61,340 - 66,357